Alle operasjoner medfører risiko for komplikasjoner. Dette gjelder alt fra å sette inn øredobber, fjerne en føflekk eller større operasjoner. De vanligste komplikasjonene i forbindelse med operasjoner er blødning og infeksjon. Alle seriøse plastikkirurgiske klinikker tar pasientsikkerhet på største alvor og har gode rutiner for å minimere risikoen for komplikasjoner. De viktigste faktorene for å minimere risikoen for komplikasjoner er at kirurgen har mye erfaring, at klinikken har gode rutiner og at pasientene følger kirurgens anbefalinger etter operasjon.